בס"ד

### היחס לארץ ישראל בנאום המבוא של משה

\*\*הסיכום לא עבר הגהה של הרב איתמר

השבוע נעסוק בפרשת עקב שם יש שני תיאורים שונים של טיבה של ארץ ישראל, ובנוסף נתבונן בתיאור שלישי שהופיע בפרשה הקודמת בפרק ו'. נערוך השוואה כפולה, פעם פרק ו' מול פרק ח' ונראה שיש חשש שונה וסכנה אחרת בכל אחד מהם, בפרק ו' מדברים על הכניסה לארץ והכיבוש שמניב פתאום שפע רב מהעמים השונים והסכנה היא ללכת בעקבותם וליפול לע"ז שלהם מתוך מחשבה שמשם מגיע השפע. לעומת פרק ח' שם מדברים על מה דורות מאוחרים יותר ששם השפע מגיע מהאדם והחשש הוא של כ"כוחי ועצם ידי" ולכן הזיכרון בפרק ו' הוא של יציאת מצרים כפתרון ופרק ח' של תקופת המדבר.
בהשוואה הנוספת בין פרק ח' לי"א נראה שההבדל הוא בין תיאור של טיבה הטבעי של הארץ כאנטיתזה לתקופת המדבר לעומת תיאור על השגחתה של הארץ הניסית על ידי הקב"ה כאנטיתזה לארץ מצרים שאינה מושגחת. נסיים עם דברי ר' נחמן על ההבדל בין הארץ הניסית לבין ארץ מצרים, והחשיבות האמונית שבכך.

כשלומדים את פרשת עקב אי אפשר שלא לדבר על שבחה של ארץ ישראל, והיום נתבונן בפסוקים בספר דברים שמדברים על שבחה מנקודות מבט שונות. בפרק ח' אנחנו קוראים באמת על תיאור נרחב על שבחה של הארץ "ארץ אשר לא תחסר כל בה" וכו', ישנם שני מקומות נוספים בספר שבהם מופיע שבחה של הארץ. הראשון הוא פרק י"א "ארץ אשר עיני אלוקיך בה מראשית שנה ועד אחרית שנה" וכו', ומקום שלישי הוא מהפרשה הקודמת בפרק ו' שגם שם יש תיאור של הגעה לארץ ישראל והסכנה שיש בשפע הגדול שיש בה.
אז ישנם שלושה תיאורים שונים של שבח הארץ שבכל אחד מהם התיאור טיפה שונה, ולפחות בשניים מהם יש חשש והזהרה מהסכנה התמונה בשבח.

נתבונן בטבלאות שלפנינו, ונערוך השוואה כפולה פעם בין פרק ו' וח' שיש ביניהם זיקה וגם בין פרקים ח' וי"א שגם ביניהם ישנה זיקה.

|  |  |  |
| --- | --- | --- |
|  | **דברים ו'** | **דברים ח'** |
| **התופעה** | **קבלת שפע מן המוכן**וְהָיָה **כִּי יְבִיאֲךָ ד' אֱלֹהֶיךָ** אֶל **הָאָרֶץ**עָרִים גְּדֹלֹת וְטֹבֹת **אֲשֶׁר לֹא בָנִיתָ**:וּבָתִּים מְלֵאִים כָּל טוּב **אֲשֶׁר לֹא מִלֵּאתָ** וּבֹרֹת חֲצוּבִים **אֲשֶׁר לֹא חָצַבְתָּ** כְּרָמִים וְזֵיתִים **אֲשֶׁר לֹא נָטָעְתָּ**  | **עצמאות כלכלית ושפע עצמי****כִּי ד' אֱלֹהֶיךָ מְבִיאֲךָ** אֶל **אֶרֶץ טוֹבָה** (יב) פֶּן תֹּאכַל וְשָׂבָעְתָּ וּבָתִּים טֹבִים **תִּבְנֶה** וְיָשָׁבְתָּ: (יג) וּבְקָרְךָ וְצֹאנְךָ **יִרְבְּיֻן** וְכֶסֶף וְזָהָב **יִרְבֶּה** לָּךְ וְכֹל אֲשֶׁר לְךָ **יִרְבֶּה**: |
| **הסכנה** | **שכחת ה' – עבודה זרה****הִשָּׁמֶר לְךָ פֶּן תִּשְׁכַּח** אֶת ד' אֲשֶׁר הוֹצִיאֲךָ מֵאֶרֶץ מִצְרַיִם מִבֵּית עֲבָדִים:אֶת ד' אֱלֹהֶיךָ תִּירָא וְאֹתוֹ תַעֲבֹד וּבִשְׁמוֹ תִּשָּׁבֵעַ:לֹא תֵלְכוּן אַחֲרֵי אֱלֹהִים אֲחֵרִים מֵאֱלֹהֵי הָעַמִּים אֲשֶׁר סְבִיבוֹתֵיכֶם [...]לֹא תְנַסּוּ אֶת ד' אֱלֹהֵיכֶם כַּאֲשֶׁר נִסִּיתֶם בַּמַּסָּה: | **שכחת ה' – גאווה – עבודה זרה****הִשָּׁמֶר לְךָ פֶּן תִּשְׁכַּח** אֶת ד' אֱלֹהֶיךָ וְרָם לְבָבֶךָ וְשָׁכַחְתָּ אֶת ד' אֱלֹהֶיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים. הַמּוֹלִיכֲךָ [...]וְאָמַרְתָּ בִּלְבָבֶךָ כֹּחִי וְעֹצֶם יָדִי עָשָׂה לִי אֶת הַחַיִל הַזֶּה [...]וְהָיָה אִם שָׁכֹחַ תִּשְׁכַּח אֶת ד' אֱלֹהֶיךָ וְהָלַכְתָּ אַחֲרֵי אֱלֹהִים אֲחֵרִים וַעֲבַדְתָּם וְהִשְׁתַּחֲוִיתָ לָהֶם הַעִדֹתִי בָכֶם הַיּוֹם כִּי אָבֹד תֹּאבֵדוּן: |
| **הפתרון** | **היזכרות כי ה' הוציא ממצרים:**אֲשֶׁר הוֹצִיאֲךָ מֵאֶרֶץ מִצְרַיִם מִבֵּית עֲבָדִים:כִּי יִשְׁאָלְךָ בִנְךָ מָחָר לֵאמֹר מָה הָעֵדֹת [...] וְאָמַרְתָּ לְבִנְךָ עֲבָדִים הָיִינוּ לְפַרְעֹה בְּמִצְרָיִם וַיֹּצִיאֵנוּ ד' מִמִּצְרַיִם בְּיָד חֲזָקָה. וַיִּתֵּן ד' אוֹתֹת וּמֹפְתִים גְּדֹלִים וְרָעִים בְּמִצְרַיִם בְּפַרְעֹה וּבְכָל בֵּיתוֹ לְעֵינֵינוּ: וְאוֹתָנוּ הוֹצִיא מִשָּׁם לְמַעַן הָבִיא אֹתָנוּ לָתֶת לָנוּ אֶת הָאָרֶץ אֲשֶׁר נִשְׁבַּע לַאֲבֹתֵינוּ: | **היזכרות בתקופת המדבר:**וְזָכַרְתָּ אֶת כָּל הַדֶּרֶךְ אֲשֶׁר הוֹלִיכֲךָ ד' אֱלֹהֶיךָ זֶה אַרְבָּעִים שָׁנָה בַּמִּדְבָּר לְמַעַן עַנֹּתְךָ לְנַסֹּתְךָ לָדַעַת אֶת אֲשֶׁר בִּלְבָבְךָ הֲתִשְׁמֹר מִצְוֹתָו אִם לֹא: וַיְעַנְּךָ וַיַּרְעִבֶךָ וַיַּאֲכִלְךָ אֶת הַמָּן אֲשֶׁר לֹא יָדַעְתָּ וְלֹא יָדְעוּן אֲבֹתֶיךָ לְמַעַן הוֹדִיעֲךָ כִּי לֹא עַל הַלֶּחֶם לְבַדּוֹ יִחְיֶה הָאָדָם כִּי עַל כָּל מוֹצָא פִי ד' יִחְיֶה הָאָדָם: שִׂמְלָתְךָ לֹא בָלְתָה מֵעָלֶיךָ וְרַגְלְךָ לֹא בָצֵקָה זֶה אַרְבָּעִים שָׁנָה: וְיָדַעְתָּ עִם לְבָבֶךָ כִּי כַּאֲשֶׁר יְיַסֵּר אִישׁ אֶת בְּנוֹ ד' אֱלֹהֶיךָ מְיַסְּרֶךָּ [...] ד' אֱלֹהֶיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים: הַמּוֹלִיכֲךָ בַּמִּדְבָּר הַגָּדֹל וְהַנּוֹרָא נָחָשׁ שָׂרָף וְעַקְרָב וְצִמָּאוֹן אֲשֶׁר אֵין מָיִם הַמּוֹצִיא לְךָ מַיִם מִצּוּר הַחַלָּמִישׁ: הַמַּאֲכִלְךָ מָן בַּמִּדְבָּר אֲשֶׁר לֹא יָדְעוּן אֲבֹתֶיךָ לְמַעַן עַנֹּתְךָ וּלְמַעַן נַסֹּתֶךָ לְהֵיטִבְךָ בְּאַחֲרִיתֶךָ: |

בפרק ו' נראה שההדגשה היא על הטובה הרבה שיש בארץ בלי שעם ישראל טרח ועמל בשבילה, לעומת זאת פרק ח' מדבר על דברים שעם ישראל עמל בעבורם ושם החשש הוא שונה. פרק ו' מדבר על המציאות שעם ישראל נכנס וכובש את הארץ ואז הוא פוגש את השפע הרב שנשאר מהעמים שנכבשו, כלומר הדור הראשון לכניסה לארץ. לעומת זאת פרק ח' מדבר על כמה דורות מאוחרים יותר ששם עם ישראל כבר בונה את הבתים והשפע שלו. וממילא גם הסכנה שקיימת בכל אחד

מהפרקים והסכנה היא שונה, אמנם בשניהם יש חשש של שכחת ה' "הישמר לך פן תשכח" אבל הסכנות שונות בתכלית.
בפרק ו' שעם ישראל מגיע לארץ וכובש אותה, ואז מקבל שפע וטוב בלי להתאמץ, החשש הוא שכחת ה' מתוך עבודה זרה. כלומר פתאום כל השפע שהם מקבלים לא מגיע מהקב"ה לכאורה אלא דווקא מהתרבות אותה הם כבשו, ולכן יש חשש שהעם ילך לעבוד את הע"ז של העמים בארץ. ואכן אם קוראים בספר הושע פרק ב' אנחנו רואים שהחשש הזה אכן קרה והתקיים, במקום שעם ישראל יודה לקב"ה אחרי הכיבוש של הארץ הוא מודה לאל הכנעני ושוכח את ה'.
לעומת זאת בפרק ח' השכחה והחשש שונה, החשש הוא "כוחי ועוצם ידי עשה לי את החיל הזה". כלומר הפרק מדבר על מציאות בה העם עמל ובנה והשיג את כל השפע שלו, ובסוף מתוך כך הוא יגיד שהוא בעצמו בנה ועשה את הכל וישכח את הקב"ה, נכון שבסוף גם זה יכול להוביל לע"ז אבל זה לא העיקר.

כמו הבעיה כך גם הפתרון, אם אמרנו שהבעיה היא השכחה אז ודאי שהפתרון יהיה הזיכרון. אבל לכל פרק יש זיכרון שונה, בפרק ו' יש ציווי לזכור את יציאת מצרים כדי להזכיר לעם מי הביא אותם עד לא"י ובעצם מאיפה הגיע להם כל השפע הזה שהם מקבלים פתאום מתוך כיבוש הכנעני. לעומת זאת בפרק ח' הפתרון זה זיכרון של תקופת המדבר של עמ"י, שם יש תיאור על הדאגה הגדולה של הקב"ה לעם ישראל במדבר. העם היה בתלות מוחלטת בקב"ה במשך 40 שנה, והזיכרון הזה הוא ההבנה שלא "כוחי ועוצם ידי" אלא "הוא הנותן לך" כלומר הקב"ה הוא המאכיל ולא העם מצליח וזוכה בכל השפע לבדו.

עכשיו נעבור להשוואה הבאה בין פרק ח' לפרק י"א-

|  |  |
| --- | --- |
| **פרק ח'** | **פרק יא'** |
| 7 פעמים א.ר.ץ | 7 פעמים א.ר.ץ |
| **כִּי ד' אֱלֹהֶיךָ מְבִיאֲךָ** אֶל **אֶרֶץ טוֹבָה**  **אֶרֶץ** נַחֲלֵי מָיִם עֲיָנֹת וּתְהֹמֹת יֹצְאִים בַּבִּקְעָה וּבָהָר: **אֶרֶץ** חִטָּה וּשְׂעֹרָה וְגֶפֶן וּתְאֵנָה וְרִמּוֹן  **אֶרֶץ** זֵית שֶׁמֶן וּדְבָשׁ: **אֶרֶץ** אֲשֶׁר לֹא בְמִסְכֵּנֻת תֹּאכַל בָּהּ לֶחֶם לֹא תֶחְסַר כֹּל בָּהּ  **אֶרֶץ** אֲשֶׁר אֲבָנֶיהָ בַרְזֶל וּמֵהֲרָרֶיהָ תַּחְצֹב נְחשֶׁת:**וְאָכַלְתָּ וְשָׂבָעְתָּ** וּבֵרַכְתָּ אֶת ד' אֱלֹהֶיךָ עַל **הָאָרֶץ הַטֹּבָה** אֲשֶׁר נָתַן לָךְ: | **וּשְׁמַרְתֶּם אֶת כָּל הַמִּצְוָה אֲשֶׁר אָנֹכִי מְצַוְּךָ הַיּוֹם** לְמַעַן תֶּחֶזְקוּ **וּבָאתֶם וִירִשְׁתֶּם** אֶת **הָאָרֶץ** **אֲשֶׁר אַתֶּם עֹבְרִים שָׁמָּה** **לְרִשְׁתָּהּ**: וּלְמַעַן תַּאֲרִיכוּ יָמִים עַל **הָאֲדָמָה אֲשֶׁר נִשְׁבַּע ד' לַאֲבֹתֵיכֶם לָתֵת לָהֶם** וּלְזַרְעָם **אֶרֶץ** זָבַת חָלָב וּדְבָשׁ: כִּי **הָאָרֶץ** **אֲשֶׁר אַתָּה בָא שָׁמָּה לְרִשְׁתָּהּ** לֹא **כְאֶרֶץ** מִצְרַיִם הִוא **אֲשֶׁר יְצָאתֶם מִשָּׁם** אֲשֶׁר תִּזְרַע אֶת זַרְעֲךָ וְהִשְׁקִיתָ בְרַגְלְךָ כְּגַן הַיָּרָק:**וְהָאָרֶץ** **אֲשֶׁר אַתֶּם עֹבְרִים שָׁמָּה לְרִשְׁתָּהּ** **אֶרֶץ** הָרִים וּבְקָעֹת לִמְטַר הַשָּׁמַיִם תִּשְׁתֶּה מָּיִם:**אֶרֶץ** **אֲשֶׁר ד' אֱלֹהֶיךָ דֹּרֵשׁ אֹתָהּ תָּמִיד** עֵינֵי ד' אֱלֹהֶיךָ בָּהּ מֵרֵשִׁית הַשָּׁנָה וְעַד אַחֲרִית שָׁנָה: |
| **תיאור הארץ**: ארץ טובה | **תיאור הארץ**: 'אשר אתם עוברים שמה לרשתה'. |
| **המים**: **אֶרֶץ** נַחֲלֵי מָיִם עֲיָנֹת וּתְהֹמֹת יֹצְאִים בַּבִּקְעָה וּבָהָר | **המים**: **אֶרֶץ** הָרִים וּבְקָעֹת לִמְטַר הַשָּׁמַיִם תִּשְׁתֶּה מָּיִם |
| **נוכחות ה'**: וּבֵרַכְתָּ אֶת ד' אֱלֹהֶיךָ עַל **הָאָרֶץ הַטֹּבָה** אֲשֶׁר נָתַן לָךְ: | **נוכחות ה'**: **אֶרֶץ** **אֲשֶׁר ד' אֱלֹהֶיךָ דֹּרֵשׁ אֹתָהּ תָּמִיד** עֵינֵי ד' אֱלֹהֶיךָ בָּהּ מֵרֵשִׁית הַשָּׁנָה וְעַד אַחֲרִית שָׁנָה |
| **התודעה**: וְאָכַלְתָּ וְשָׂבָעְתָּ וּבֵרַכְתָּ אֶת ד' אֱלֹהֶיךָ [...]וְזָכַרְתָּ אֶת יְדֹוָד אֱלֹהֶיךָ כִּי הוּא הַנֹּתֵן לְךָ כֹּחַ לַעֲשׂוֹת חָיִל לְמַעַן הָקִים אֶת בְּרִיתוֹ אֲשֶׁר נִשְׁבַּע לַאֲבֹתֶיךָ כַּיּוֹם הַזֶּה: | **התודעה**: וְהָיָה אִם שָׁמֹעַ תִּשְׁמְעוּ אֶל מִצְוֹתַי אֲשֶׁר אָנֹכִי מְצַוֶּה אֶתְכֶם הַיּוֹם לְאַהֲבָה אֶת יְדֹוָד אֱלֹהֵיכֶם וּלְעָבְדוֹ בְּכָל לְבַבְכֶם וּבְכָל נַפְשְׁכֶם [...]לְמַעַן יִרְבּוּ יְמֵיכֶם וִימֵי בְנֵיכֶם עַל הָאֲדָמָה אֲשֶׁר נִשְׁבַּע יְדֹוָד לַאֲבֹתֵיכֶם לָתֵת לָהֶם כִּימֵי הַשָּׁמַיִם עַל הָאָרֶץ: |

הדבר הראשון ששמים לב בהשוואה הזו הוא הדגש על הארץ, שהיא גם המילה המנחה שמופיע 7 פעמים בפרק ח' ובפרק י"א. אך ישנם הבדלים מהותיים בין הפרקים, בפרק ח' תמיד מתלווה למילה "ארץ" שבח של הארץ, לעומת פרק י"א שם מתלווה למילה "ארץ" העובדה שזו הארץ שהקב"ה נתן לעם ישראל. ניתן לראות את זה גם בכותרת והסיום של כל פרק, בפרק ח' כתוב גם בהתחלה וגם בסוף "הארץ הטובה", ובאמת לאורך כל הפרק אנחנו קוראים את התיאורים על טיבה של הארץ. ארץ מלאה מים לכל אורכה, מלאה באפשרויות חקלאיות ומסחריות. לעומת זאת בפרק י"א הפתיחה והסיום שונים, בפתיחה כתוב על העובדה שזה הארץ שה' נתן לנו, ומסתיימת בזה שהקב"ה משגיח על הארץ. גם בדגש על המים אנחנו רואים שבפרק ח' הדגש הוא שיש מים בכל מקום, לעומת זאת בפרק י"א באופן מפתיע פתאום נראה שיש תיאור על טיבה של הארץ (שאין לאורך הפרק), אך אם שמים לב הטובה שיש מים בכל מקום נועדה בשביל להדגיש שהארץ תלויה בקב"ה שמוריד את הגשם "למטר השמים תשתה מים".

בעצם פרק ח' בה לתאר את טיבה של הארץ כמו שראינו ופרק י"א בה להדגיש את השגחה של הקב"ה על הארץ והתלות בו ובהשגחתו. ובאמת ההבדל הזה קיים גם בנוכחות של ה' בפרק, בפרק ח' הקב"ה ללא מופיע כלל ולא מתוארת השגחתו אלא רק טיבה של הארץ עצמה, חוץ מהסוף ששם יש דרישה להודות על הטובה של הארץ. לעומת פרק י"א ששם לאורך כל הפרק אנחנו קוראים על ההשגחה הצמודה של ה' על הארץ.
בפרק ח' התודעה היא של " וְזָכַרְתָּ אֶת יְדֹוָד אֱלֹהֶיךָ כִּי הוּא הַנֹּתֵן לְךָ כֹּחַ לַעֲשׂוֹת חָיִל" כלומר תודעה של חובה לזכור מאיפה מגיעה כל הטובה. לעומת זאת התודעה בפרק י"א היא פרשיית "והיה אם שמוע" שהיא בעצם פירוט של כל הפרק, בעצם האמירה היא איך יודעים שהארץ היא אכן מושגחת? העובדה שאם מקיימים את מצוות ה' אז מקבלים את השפע והגשם לעומת זאת אם לא אז לא ירד גשם.

נראה שהפרקים הפוכים לגמרי, פרק ח' פונה לאדם הטבעי ואומר שיש לו כוח לעשות ורק מזכיר לו שהכוח הזה מגיע מה'. לעומת פרק י"א שפונה לאדם המאמין ואומר שהארץ היא ארץ ניסית וכל השפע והגשם מגיע רק אם העם יעשה את מצוות ה', הארץ היא ארץ מושגחת וניתן להישאר עליה רק אם מקיימים את המצוות.

פרק ח' הוא אנטיתזה למדבר ששם השפע מגיע רק מה' לעומת זאת בפרק ח' השפע קיים בארץ, ופרק י"א הוא אנטיתזה למצרים ששם אין השגחה לעומת הארץ שהיא ארץ מושגחת.

מי שתיאר זאת באופן יפה הוא ר' נחמן-

**ספר ליקוטי מוהר"ן - מהדורא קמא סימן ז**

**'פְּרִישָֹן בִּצְלוֹ'. וְזֶה בְּחִינַת נִסִּים לְמַעְלָה מֵהַטֶּבַע, כִּי הַתְּפִלָּה לְמַעְלָה מֵהַטֶּבַע, כִּי הַטֶּבַע מְחַיֵּב כֵּן, וְהַתְּפִלָּה מְשַׁנָּה הַטֶּבַע, וְזֶה דְּבַר נֵס, וְלָזֶה צָרִיךְ אֱמוּנָה, שֶׁיַּאֲמִין שֶׁיֵּשׁ מְחַדֵּשׁ וּבְיָדוֹ לְחַדֵּשׁ דָּבָר כִּרְצוֹנוֹ: ‏ וְעִקַּר אֱמוּנָה, בְּחִינַת תְּפִלָּה, בְּחִינַת נִסִּים, אֵינוֹ אֶלָּא בְּאֶרֶץ יִשְֹרָאֵל, כְּמוֹ שֶׁכָּתוּב (תְּהִלִּים ל"ז): "שְׁכָן אֶרֶץ וּרְעֵה אֱמוּנָה". וְשָׁם עִקַּר עֲלִיּוֹת הַתְּפִלּוֹת, כְּמוֹ שֶׁכָּתוּב (בְּרֵאשִׁית כ"ח): "וְזֶה שַׁעַר הַשָּׁמָיִם". וּבִשְׁבִיל זֶה, כְּשֶׁפָּגַם אַבְרָהָם "בַּמָּה אֵדַע" (שָׁם ט"ו), וּבָזֶה פָּגַם בִּירֻשַּׁת אֶרֶץ, שֶׁהִיא בְּחִינַת אֱמוּנָה, בְּחִינַת תְּפִלָּה, הָיָה גָּלוּת מִצְרַיִם. וְדַוְקָא יַעֲקֹב וּבָנָיו יָרְדוּ מִצְרַיִם, כִּי הֵם בְּחִינַת שְׁנֵים עָשָֹר נֻסְחָאוֹת הַתְּפִלָּה, וְהוֹרִיד אוֹתָם בְּגָלוּת. וּמִצְרַיִם הוּא הִפּוּךְ הַנִּסִּים, כְּמוֹ שֶׁכָּתוּב (שְׁמוֹת י"ד): "וּמִצְרַיִם נָסִים לִקְרָאתוֹ", שֶׁאֵין שָׁם מְקוֹם הַנִּסִּים, וְאֵין שָׁם מְקוֹם הַתְּפִלָּה, כְּמוֹ שֶׁכָּתוּב (שָׁם ט): "וְהָיָה כְּצֵאתִי אֶת הָעִיר אֶפְרֹשֹ אֶת כַּפַּי". וְכָל הַגָּלֻיּוֹת מְכֻנִּים בְּשֵׁם מִצְרַיִם (ב), עַל שֵׁם שֶׁהֵם מְצֵרִים לְיִשְֹרָאֵל. וּכְשֶׁפּוֹגְמִין בֶּאֱמוּנָה, בִּתְפִלָּה, בְּאֶרֶץ יִשְֹרָאֵל, הוּא יוֹרֵד לְגָלוּת:‏ וְזֶה שֶׁאָמְרוּ חֲכָמֵינוּ, זִכְרוֹנָם לִבְרָכָה (סַנְהֶדְרִין צז.): (שְׁמוֹת י"ד): "וּמִצְרַיִם נָסִים לִקְרָאתוֹ", שֶׁאֵין שָׁם מְקוֹם הַנִּסִּים, וְאֵין שָׁם מְקוֹם הַתְּפִלָּה, כְּמוֹ שֶׁכָּתוּב (שָׁם ט): "וְהָיָה כְּצֵאתִי אֶת הָעִיר אֶפְרֹשֹ אֶת כַּפַּי". וְכָל הַגָּלֻיּוֹת מְכֻנִּים בְּשֵׁם מִצְרַיִם (ב), עַל שֵׁם שֶׁהֵם מְצֵרִים לְיִשְֹרָאֵל. וּכְשֶׁפּוֹגְמִין בֶּאֱמוּנָה, בִּתְפִלָּה, בְּאֶרֶץ יִשְֹרָאֵל, הוּא יוֹרֵד לְגָלוּת:**

ר' נחמן עושה משוואה – אמונה-תפילה-נס, כלומר עקר האמונה זה התפילה והנס.
בעצם יש שתי השוואות מצד אחד ההשוואה של א"י למדבר, נס של תלות מוחלטת לעומת שפע טבעי שיש בפרק ח'. ובפרק י"א ההשווה היא למצרים ושם ההבדל הוא בין השגחה אלוקית בא"י לאי השגחה במצרים. ולכן ר' נחמן מתאר את ארץ ישראל כמקום נס ותפילה במובן של השגחה, לעומת מצרים ששם אין נס ואין השגחה.